title: Sklep Sveta (EU) 2019/960 z dne 6. junija 2019 o imenovanju dveh članov in dveh nadomestnih članov Odbora regij na predlog Češke republike

text:
                  12.6.2019

                  SL

                  Uradni list Evropske unije

                  L 154/42

         SKLEP SVETA (EU) 2019/960
         z dne 6. junija 2019
         o imenovanju dveh članov in dveh nadomestnih članov Odbora regij na predlog Češke republike
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga češke vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

                     (2)

                     Zaradi konca mandatov Adriane KRNÁČOVE in Petra OSVALDA sta se sprostili mesti članov Odbora regij.

                     (3)

                     Zaradi konca mandata Tomáša HUDEČKA se je sprostilo mesto nadomestnega člana Odbora regij.

                     (4)

                     Zaradi imenovanja Jana MAREŠA za člana Odbora regij se je sprostilo mesto nadomestnega člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se v Odbor regij imenujejo:

                        (a)

                        za člana:

                                    —

                                    Zdeněk HŘIB, Člen zastupitelstva hl. m. Prahy,

                                    —

                                    Jan MAREŠ, Člen zastupitelstva statutárního města Chomutov,

                              ter

                        (b)

                        za nadomestna člana:

                                    —

                                    Martin DLOUHÝ, Člen zastupitelstva hl. m. Prahy,

                                    —

                                    Jaroslav ZÁMEČNÍK, Člen zastupitelstva statutárního města Liberec.

            Člen 2
            Ta sklep začne veljati na dan sprejetja.

            V Luxembourgu, 6. junija 2019

                  Za Svet

                  Predsednica

               A. BIRCHALL

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: Sklep Evropskega parlamenta (EU) 2019/991 z dne 16. januarja 2019 o zaključnem računu Evropskega azilnega podpornega urada za proračunsko leto 2016

text:
               18.6.2019

               SL

               Uradni list Evropske unije

               L 160/23

      SKLEP EVROPSKEGA PARLAMENTA (EU) 2019/991
      z dne 16. januarja 2019
      o zaključnem računu Evropskega azilnega podpornega urada za proračunsko leto 2016
      EVROPSKI PARLAMENT,

                  —

                  ob upoštevanju končnega zaključnega računa Evropskega azilnega podpornega urada za proračunsko leto 2016,

                  —

                  ob upoštevanju poročila Računskega sodišča o zaključnem računu Evropskega azilnega podpornega urada za proračunsko leto 2016 z odgovorom urada (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2016 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 20. februarja 2018 o podelitvi razrešnice uradu glede izvrševanja proračuna za proračunsko leto 2016 (05941/2018 – C8-0087/2018),

                  —

                  ob upoštevanju svojega sklepa z dne 18. aprila 2018 (3) o odlogu sklepa o podelitvi razrešnice za proračunsko leto 2016, kot tudi odgovorov izvršnega direktorja Evropskega azilnega podpornega urada,

                  —

                  ob upoštevanju svojega sklepa z dne 24. oktobra 2018 (4), da se ne podeli razrešnica izvršnemu direktorju Evropskega azilnega podpornega urada za proračunsko leto 2016,

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5), zlasti člena 208,

                  —

                  ob upoštevanju Uredbe (EU) št. 439/2010 Evropskega parlamenta in Sveta z dne 19. maja 2010 o ustanovitvi Evropskega azilnega podpornega urada (6) in zlasti člena 36,

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7) in zlasti člena 108,

                  —

                  ob upoštevanju člena 94 Poslovnika in drugega odstavka člena 5(2)(a) Priloge IV Poslovnika,

         1.

            odobri zaključni račun Evropskega azilnega podpornega urada za proračunsko leto 2016;

         2.

            naroči svojemu predsedniku, naj ta sklep posreduje izvršnemu direktorju Evropskega azilnega podpornega urada, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL C 417, 6.12.2017, str. 79.

         (2)  Glej opombo 1.

         (3)  UL L 248, 3.10.2018, str. 195.

         (4)  UL L 331, 28.12.2018, str. 213.

         (5)  UL L 298, 26.10.2012, str. 1.

         (6)  UL L 132, 29.5.2010, str. 11.

         (7)  UL L 328, 7.12.2013, str. 42.


title: Sklep Sveta (EU) 2019/1086 z dne 18. junija 2019 o stališču, ki se v imenu Evropske unije zastopa na plenarnem zasedanju Skupine držav proti korupciji (GRECO) ali v Odboru ministrov Sveta Evrope glede odobritve statusa opazovalke za Evropsko unijo v skupini GRECO

text:
                  26.6.2019

                  SL

                  Uradni list Evropske unije

                  L 171/115

         SKLEP SVETA (EU) 2019/1086
         z dne 18. junija 2019
         o stališču, ki se v imenu Evropske unije zastopa na plenarnem zasedanju Skupine držav proti korupciji (GRECO) ali v Odboru ministrov Sveta Evrope glede odobritve statusa opazovalke za Evropsko unijo v skupini GRECO
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 83 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Statutarna resolucija Sveta Evrope št. (93) 28 o delnih in razširjenih sporazumih državam nečlanicam Sveta Evrope in mednarodnim organizacijam omogoča, da postanejo opazovalke na podlagi delnih in razširjenih sporazumov, kot je na primer Sporazum o ustanovitvi skupine držav proti korupciji (GRECO).

                     (2)

                     Svet je 6. junija 2019 izrazil podporo, da se Uniji odobri status opazovalke v skupini GRECO in pozval Komisijo, naj pripravi predlog o stališču, ki ga zavzame Unija v okviru Sveta Evrope.

                     (3)

                     Komisija je 6. junija 2019 generalnemu sekretarju Sveta Evrope predložila prošnjo za sodelovanje Unije v skupini GRECO kot opazovalke.

                     (4)

                     Status opazovalke ima pravne posledice, ki so omejene na naslednje: opazovalke imajo pravico, da sodelujejo na zasedanjih skupine GRECO in imajo dostop do vseh obravnavanih dokumentov; opazovalke nimajo pravice do glasovanja, niso predmet ocenjevanja in ne sprejemajo uradnih stališč v postopkih ocenjevanja in ne sodelujejo v ocenjevalnih misijah. Od opazovalk se ne zahtevajo finančni prispevki.

                     (5)

                     Sodelovanje Unije v skupini GRECO kot opazovalke ne izključuje njenega morebitnega prihodnjega sodelovanja v skupini GRECO kot polnopravne članice.

                     (6)

                     Vse države članice Unije so članice skupine GRECO.

                     (7)

                     Pričakuje se, da bo skupina GRECO pozvana, da na 83. plenarnem zasedanju skupine GRECO v Strasbourgu 17.–21. junija 2019 ali naslednjem plenarnem zasedanju skupine GRECO odloči o statusu opazovalke za Unijo.

                     (8)

                     Če ta odločitev ne bo sprejeta na 83. plenarnem zasedanju skupine GRECO ali na njenem naslednjem plenarnem zasedanju, se pričakuje predložitev zadeve Odboru ministrov Sveta Evrope, da o njej odloči Odbor ministriv, ki bo Uniji odobril status opazovalke v skupini GRECO.

                     (9)

                     Zato je primerno določiti stališče, ki se bo v imenu Unije zastopalo v okviru plenarnega zasedanja skupine GRECO v zvezi s sprejetjem odločitve o odobritvi statusa opazovalke za Evropsko unijo v skupini GRECO.

                     (10)

                     Ta sklep je v skladu z načelom lojalnega sodelovanja.

                     (11)

                     Ta sklep je v skladu z načelom prenosa pristojnosti in ne vpliva na delitev pristojnosti med Unijo in državami članicami.

                     (12)

                     V skladu s členoma 1 in 2 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola državi članici ne sodelujeta pri sprejetju in uporabi tega sklepa, ki zato zanju ni zavezujoč in se v njiju ne uporablja.

                     (13)

                     V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

               SPREJEL NASLEDNJI SKLEP:

            Člen 1
            Sprejme se naslednje stališče, ki se v imenu Unije zastopa v zvezi z odobritvijo statusa opazovalke za Unijo v Skupini držav proti korupciji (GRECO):

                        (a)

                        države članice Unije bodo podprle sprejetje odločitve o odobritvi statusa opazovalke za Unijo v skupini GRECO na 83. plenarnem zasedanju skupine GRECO ali na njenem naslednje plenarnem zasedanju;

                        (b)

                        če odločitev o odobritvi statusa opazovalke za Unijo v skupini GRECO ne bo sprejeta na 83. plenarnem zasedanju skupine GRECO, ali na njenem naslednjem plenarnem zasedanju, bodo države članice Unije podprle predložitev zadeve Odboru ministrov Sveta Europe in bodo poprle, da navedeni odbor sprejme odločitev o odobritvi statusa opazovalke za Unijo v skupini GRECO.

            Člen 2
            Ta sklep začne veljati na dan sprejetja.

            V Luxembourgu, 18. junija 2019

                  Za Svet

                  Predsednik

               P. DAEA


title: Sklep Sveta (EU) 2019/1104 z dne 25. junija 2019 o spremembi Sklepa (EU) 2015/116 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020

text:
                  28.6.2019

                  SL

                  Uradni list Evropske unije

                  L 175/33

         SKLEP SVETA (EU) 2019/1104
         z dne 25. junija 2019
         o spremembi Sklepa (EU) 2015/116 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju prošnje estonske vlade,
         ob upoštevanju naslednjega:

                     (1)

                     Svet je 26. januarja 2015 sprejel Sklep (EU) 2015/116 (1) o imenovanju – zlasti estonskih – članov in nadomestnih članov Odbora regij za obdobje od 26. januarja 2015 do 25. januarja 2020.

                     (2)

                     Mihkel JUHKAMI (Mayor of Rakvere City) in Kurmet MÜÜRSEPP (Member of Antsla Rural Municipality Council) sta člana Odbora regij od 26. januarja 2015.

                     (3)

                     Rait PIHELGAS (Mayor of Ambla Rural Municipality) in Jan TREI (Mayor of Viimsi Rural Municipality) sta nadomestna člana Odbora regij od 26. januarja 2015.

                     (4)

                     Estonska vlada je v pismu z dne 4. junija 2019 Svet obvestila o spremembah funkcij, ki jih imajo v okviru veljavnih volilnih mandatov Mihkel JUHKAMI, Kurmet MÜÜRSEPP, Rait PIHELGAS in Jan TREI.

                     (5)

                     Sklep (EU) 2015/116 bi bilo treba ustrezno spremeniti –

               SPREJEL NASLEDNJI SKLEP:

            Člen 1
            V Prilogi I Sklepa (EU) 2015/116 se vnosa glede Mihkela JUHKAMIJA in Kurmeta MÜÜRSEPPA nadomestita z naslednjim:

               „Mihkel JUHKAMI
               Chairman of Rakvere Town Council
               Kurmet MÜÜRSEPP

                  Deputy Mayor of Antsla Rural Municipality“.

            Člen 2
            V Prilogi II Sklepa (EU) 2015/116 se vnosa glede Raita PIHELGASA in Jana TREIA nadomestita z naslednjim:

               „Rait PIHELGAS
               Mayor of Järva Rural Municipality
               Jan TREI

                  Member of Viimsi Rural Municipality Council“.

            Člen 3
            Ta sklep začne veljati na dan sprejetja.

            V Luxembourgu, 25. junija 2019

                  Za Svet

                  Predsednik

               A. ANTON

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).


title: Sklep Sveta (EU) 2019/1107 z dne 25. junija 2019 o imenovanju nadomestnega člana Odbora regij na predlog Kraljevine Španije

text:
                  28.6.2019

                  SL

                  Uradni list Evropske unije

                  L 175/37

         SKLEP SVETA (EU) 2019/1107
         z dne 25. junija 2019
         o imenovanju nadomestnega člana Odbora regij na predlog Kraljevine Španije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga španske vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Maria Luisa de MIGUEL ANASAGASTI je 16. decembra 2015 s Sklepom Sveta (EU) 2015/2397 (4) kot nadomestna članica zamenjala Javierja GONZALEZA ORTIZA.

                     (2)

                     Zaradi konca mandata Marie Luise de MIGUEL ANASAGASTI se je sprostilo mesto nadomestnega člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se za nadomestnega člana Odbora regij imenuje:

                        —

                        Julián ZAFRA DÍAZ, Director General de Asuntos Económicos con la Unión Europea del Gobierno de Canarias.

            Člen 2
            Ta sklep začne veljati na dan sprejetja.

            V Luxembourgu, 25. junija 2019

                  Za Svet

                  Predsednik

               A. ANTON

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

            (4)  Sklep Sveta (EU) 2015/2397 z dne 16. decembra 2015 o imenovanju španskega člana in španskega nadomestnega člana Odbora regij (UL L 332, 18.12.2015, str. 144).


title: Sklep Sveta (SZVP) 2019/1210 z dne 15. julija 2019 o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji

text:
                  17.7.2019

                  SL

                  Uradni list Evropske unije

                  L 191/9

         SKLEP SVETA (SZVP) 2019/1210
         z dne 15. julija 2019
         o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 27. maja 2016 sprejel Sklep (SZVP) 2016/849 (1) o omejevalnih ukrepih proti Demokratični ljudski republiki Koreji.

                     (2)

                     V skladu s členom 36(2) Sklepa (SZVP) 2016/849 je Svet pregledal seznam oseb in subjektov iz prilog II, III, V in VI k navedenemu sklepu.

                     (3)

                     Eno osebo, ki je bila navedena v prilogah I in II, bi bilo treba črtati iz Priloge II. Treba bi bilo posodobiti vnos glede enega subjekta iz Priloge III.

                     (4)

                     Sklep (SZVP) 2016/849 bi bilo treba ustrezno spremeniti –

               SPREJEL NASLEDNJI SKLEP:

            Člen 1
            Prilogi II in III k Sklepu (SZVP) 2016/849 se spremenita, kot je navedeno v Prilogi k temu sklepu.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 15. julija 2019

                  Za Svet

                  Predsednica

               F. MOGHERINI

            (1)  Sklep Sveta (SZVP) 2016/849 z dne 27. maja 2016 o omejevalnih ukrepih proti Demokratični ljudski republiki Koreji in razveljavitvi Sklepa 2013/183/SZVP (UL L 141, 28.5.2016, str. 79).

            PRILOGA
            Sklep (SZVP) 2016/849 se spremeni:

                        1.

                        V Prilogi II se del I(A) („Osebe“) spremeni:

                                    (a)

                                    črta se vnos 30 v zvezi z RI Pyong Cholom (datum rojstva 1948);

                                    (b)

                                    preostali vnosi se preštevilčijo 1 do 27.

                        2.

                        V Prilogi III se v delu (B) („Subjekti“) vnos glede naslednjega subjekta nadomesti z naslednjim:

                                    „3.

                                    Pomorski upravni urad
                                    alias Pomorski upravni urad Severne Koreje ali Pomorska uprava DLR Koreje

                                                Naslov: Ryonhwa-2Dong, Osrednje okrožje, Pjongjang, DLRK

                                                p. p. 416

                                                Tel. 850-2-18111 Ex 8059

                                                Faks 850 2 381 4410

                                                E-naslov: mab@silibank.net.kp

                                                Spletno mesto: www.ma.gov.kp

                                    16.10.2017

                                    Pomorski upravni urad je sodeloval pri izogibanju sankcijam, ki jih je uvedel Varnostni svet Združenih narodov, tudi s preimenovanjem in ponovnim evidentiranjem premoženja subjektov, uvrščenih na seznam, in zagotavljanjem lažnih dokumentov za plovila, za katera veljajo sankcije Združenih narodov.“


title: Sklep Sveta (EU) 2019/1255 z dne 18. julija 2019 o spremembi Protokola št. 5 o Statutu Evropske investicijske banke

text:
                  24.7.2019

                  SL

                  Uradni list Evropske unije

                  L 196/1

         SKLEP SVETA (EU) 2019/1255
         z dne 18. julija 2019
         o spremembi Protokola št. 5 o Statutu Evropske investicijske banke
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 308 Pogodbe,
         ob upoštevanju zahteve Evropske investicijske banke,
         po posredovanju osnutka zakonodajnega akta nacionalnim parlamentom,
         ob upoštevanju mnenja Evropskega parlamenta (1),
         ob upoštevanju mnenja Evropske komisije (2),
         v skladu s posebnim zakonodajnim postopkom,
         ob upoštevanju naslednjega:

                     (1)

                     Svet direktorjev Evropske investicijske banke (v nadaljnjem besedilu: Banka) je na sestanku 11. decembra 2018 odobril časovnico za izvedbo sprememb upravljanja, ki jih je določil na sestanku 17. julija 2018.

                     (2)

                     Na podlagi sklepa sveta guvernerjev Banke z dne 22. junija 2018 je bila sklicana delovna skupina delničarjev na visoki ravni, ki je analizirala možnosti, da bi nekatere države članice v Banko vpisale dodatni kapital.

                     (3)

                     Primerno je povečati vpisani kapital Poljske za 5 386 000 000 EUR v skladu z njeno zahtevo.

                     (4)

                     Primerno je tudi povečati vpisani kapital Romunije za 125 452 381 EUR v skladu z njeno zahtevo.

                     (5)

                     V okviru teh povečanj bi bilo treba spremeniti tudi določbe o imenovanju nadomestnih članov sveta direktorjev Banke po skupinah držav članic, ki delujejo v medsebojnem soglasju.

                     (6)

                     Statut Banke bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Protokol št. 5 o Statutu Evropske investicijske banke, priložen Pogodbi o delovanju Evropske unije, se spremeni:

                        (1)

                        prvi pododstavek člena 4(1) se spremeni:

                                    (a)

                                    uvodni del se nadomesti z naslednjim:

                                       „1.   Kapital Banke je 248 795 606 881 EUR, države članice pa so vpisale naslednje deleže:“;

                                    (b)

                                    vrstice, ki se nanašajo na Poljsko in Romunijo, se nadomestijo z naslednjim:

                                                „Poljska

                                                11 366 679 827 “

                                                „Romunija

                                                1 639 379 073 “;

                        (2)

                        v členu 9(2) se tretji pododstavek nadomesti z naslednjim:
                        „Namestnike direktorjev imenuje svet guvernerjev za pet let, kakor sledi:

                                    —

                                    dva namestnika predlaga Zvezna republika Nemčija,

                                    —

                                    dva namestnika predlaga Francoska republika,

                                    —

                                    dva namestnika predlaga Italijanska republika,

                                    —

                                    dva namestnika v medsebojnem soglasju predlagata Kraljevina Španija in Portugalska republika,

                                    —

                                    tri namestnike v medsebojnem soglasju predlagajo Kraljevina Belgija, Veliko vojvodstvo Luksemburg in Kraljevina Nizozemska,

                                    —

                                    tri namestnike v medsebojnem soglasju predlagajo Republika Hrvaška, Madžarska in Republika Poljska,

                                    —

                                    štiri namestnike v medsebojnem soglasju predlagajo Kraljevina Danska, Helenska republika, Irska in Romunija,

                                    —

                                    šest namestnikov v medsebojnem soglasju predlagajo Republika Estonija, Republika Latvija, Republika Litva, Republika Avstrija, Republika Finska in Kraljevina Švedska,

                                    —

                                    šest namestnikov v medsebojnem soglasju predlagajo Republika Bolgarija, Češka republika, Republika Ciper, Republika Malta, Republika Slovenija in Slovaška republika,

                                    —

                                    enega namestnika predlaga Komisija.“

            Člen 2
            Ta sklep se začne uporabljati en mesec po datumu, ko se začne uporabljati Sklep Sveta (EU) 2019/654 (3).

            V Bruslju, 18. julija 2019

                  Za Svet

                  Predsednica

               T. TUPPURAINEN

            (1)  Mnenje z dne 17. aprila 2019 (še ni objavljeno v Uradnem listu).

            (2)  Mnenje z dne 15. maja 2019 (še ni objavljeno v Uradnem listu).

            (3)  Sklep Sveta (EU) 2019/654 z dne 15. aprila 2019 o spremembi Protokola št. 5 o Statutu Evropske investicijske banke (UL L 110, 25.4.2019, str. 36).


title: Sklep Političnega in varnostnega odbora (SZVP) 2019/1264 z dne 23. julija 2019 o imenovanju poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia) (EUTM Somalia/1/2019)

text:
                  26.7.2019

                  SL

                  Uradni list Evropske unije

                  L 199/6

         SKLEP POLITIČNEGA IN VARNOSTNEGA ODBORA (SZVP) 2019/1264
         z dne 23. julija 2019
         o imenovanju poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia) (EUTM Somalia/1/2019)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta 2010/96/SZVP z dne 15. februarja 2010 o vojaški misiji Evropske unije, ki prispeva k usposabljanju somalskih varnostnih sil (1), in zlasti člena 5 Sklepa,
         ob upoštevanju naslednjega:

                     (1)

                     Svet je na podlagi člena 5(1) Sklepa 2010/96/SZVP pooblastil Politični in varnostni odbor (PVO), da v skladu s členom 38 Pogodbe o Evropski uniji sprejme ustrezne odločitve glede političnega nadzora in strateškega vodenja vojaške misije Evropske unije, ki prispeva k usposabljanju somalskih varnostnih sil (EUTM Somalia), vključno s sklepi o imenovanju poveljnikov misije EU.

                     (2)

                     S Sklepom Sveta (SZVP) 2017/971 (2) je bila linija poveljevanja EUTM Somalia spremenjena.

                     (3)

                     PVO je 11. julija 2018 sprejel Sklep (SZVP) 2018/992 (3), s katerim je za poveljnika sil misije EU za EUTM Somalia imenoval polkovnika Mattea Giacoma SPREAFICA.

                     (4)

                     Italija je 23. aprila 2019 predlagala imenovanje brigadnega generala Antonella DE SIE, ki naj bi na mestu poveljnika sil misije EU za EUTM Somalia z 9. avgustom 2019 nasledil brigadnega generala Mattea Giacoma SPREAFICA.

                     (5)

                     Vojaški odbor EU se je 4. junija 2019 dogovoril, da PVO priporoči, naj odobri navedeni predlog.

                     (6)

                     Sprejeti bi bilo treba sklep o imenovanju brigadnega generala Antonella DE SIE. Sklep (SZVP) 2018/992 bi bilo zato treba razveljaviti.

                     (7)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja –

               SPREJEL NASLEDNJI SKLEP:

            Člen 1
            Brigadni general Antonello DE SIO se z 9. avgustom 2019 imenuje za poveljnika sil EUTM Somalia.

            Člen 2
            Sklep (SZVP) 2018/992 se z 9. avgustom 2019 razveljavi.

            Člen 3
            Ta sklep začne veljati na dan sprejetja.

            V Bruslju, 23. julija 2019

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 44, 19.2.2010, str. 16.

            (2)  Sklep Sveta (EU) 2017/971 z dne 8. junija 2017 o ureditvah za načrtovanje in izvajanje vojaških misij EU, v okviru SVOP, brez izvršilnih pooblastil ter o spremembi sklepov 2010/96/SZVP o vojaški misiji Evropske unije, ki prispeva k usposabljanju somalskih varnostnih sil, 2013/34/SZVP o vojaški misiji Evropske unije, ki prispeva k usposabljanju malijskih oboroženih sil (EUTM Mali) in (SZVP) 2016/610 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (UL L 146, 9.6.2017, str. 133).

            (3)  Sklep Političnega in varnostnega odbora (SZVP) 2018/992 z dne 11. julija 2018 o imenovanju poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia) (EUTM Somalia/1/2018) (UL L 177, 13.7.2018, str. 12).


title: Sklep (EU) 2017/2192 Evropskega parlamenta in Sveta z dne 15. novembra 2017 o uporabi sredstev Evropskega sklada za prilagoditev globalizaciji na podlagi vloge Italije – EGF/2017/004 IT/Almaviva

text:
               25.11.2017

               SL

               Uradni list Evropske unije

               L 310/47

         SKLEP (EU) 2017/2192 EVROPSKEGA PARLAMENTA IN SVETA
   z dne 15. novembra 2017
   o uporabi sredstev Evropskega sklada za prilagoditev globalizaciji na podlagi vloge Italije – EGF/2017/004 IT/Almaviva
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 15(4) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 13 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Namen Evropskega sklada za prilagoditev globalizaciji (ESPG) je zagotavljanje podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, in samozaposlenim osebam, ki so iz istih razlogov opustile dejavnost, ter pomoč pri njihovi ponovni vključitvi na trg dela.

               (2)

               Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).

               (3)

               Italija je 9. maja 2017 vložila vlogo za finančni prispevek iz ESPG po odpustih v podjetju Almaviva Contact SpA v Italiji. Vloga je bila dopolnjena z dodatnimi informacijami, predloženimi v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG, kakor je določeno v členu 13 Uredbe (EU) št. 1309/2013.

               (4)

               Zato bi bilo treba uporabiti sredstva ESPG, da se zagotovi finančni prispevek v višini 3 347 370 EUR za vlogo, ki jo je vložila Italija.

               (5)

               Da bi čim bolj skrajšali čas, potreben za uporabo sredstev ESPG, bi se moral ta sklep uporabljati od datuma sprejetja –

         SPREJELA NASLEDNJI SKLEP:
   Člen 1
   V okviru splošnega proračuna Unije za proračunsko leto 2017 se iz Evropskega sklada za prilagoditev globalizaciji uporabi znesek 3 347 370 EUR v odobritvah za prevzem obveznosti in odobritvah plačil.
   Člen 2
   Ta sklep začne veljati na dan objave v Uradnem listu Evropske unije.
   Uporablja se od 15. novembra 2017.

      V Strasbourgu, 15. novembra 2017

            Za Evropski parlament

            Predsednik

         A. TAJANI

            Za Svet

            Predsednik

         M. MAASIKAS

      (1)  UL L 347, 20.12.2013, str. 855.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: Sklep Evropske centralne banke (EU) 2017/2199 z dne 20. novembra 2017 o spremembi Sklepa ECB/2014/40 o izvajanju tretjega programa nakupa kritih obveznic (ECB/2017/37)

text:
               28.11.2017

               SL

               Uradni list Evropske unije

               L 312/92

         SKLEP EVROPSKE CENTRALNE BANKE (EU) 2017/2199
   z dne 20. novembra 2017
   o spremembi Sklepa ECB/2014/40 o izvajanju tretjega programa nakupa kritih obveznic (ECB/2017/37)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti drugega pododstavka člena 12.1 v povezavi s prvo alineo člena 3.1 in členom 18.1 Statuta,
   ob upoštevanju naslednjega:

               (1)

               S Sklepom ECB/2014/40 (1) se je vzpostavil tretji program nakupa kritih obveznic. Tretji program nakupa kritih obveznic je poleg programa nakupa listinjenih vrednostnih papirjev, programa nakupa vrednostnih papirjev javnega sektorja na sekundarnih trgih in programa nakupa vrednostnih papirjev podjetniškega sektorja del razširjenega programa nakupa vrednostnih papirjev. Cilj programa nakupa vrednostnih papirjev je dodatno okrepiti transmisijo denarne politike, olajšati kreditiranje gospodarstva v euroobmočju, omiliti posojilne pogoje za gospodinjstva in podjetja ter prispevati k vrnitvi stopnje inflacije na raven, ki je v srednjeročnem obdobju pod 2 %, vendar blizu te vrednosti, kar je skladno s poglavitnim ciljem Evropske centralne banke (ECB), da ohranja stabilnost cen.

               (2)

               Svet ECB je 4. oktobra 2017 odločil, da podrobneje določi pravila, ki veljajo za primernost kritih obveznic, ki se običajno imenujejo conditional pass-through covered bonds (krite obveznice s pogojno možnostjo izplačila imetnikom kritih obveznic iz kritnega premoženja), za nakup po tretjem programu nakupa kritih obveznic, in sicer zaradi potencialno večjih tveganj, ki se jim Eurosistem z njimi izpostavlja.

               (3)

               Zato je treba Sklep ECB/2014/40 ustrezno spremeniti –

         SPREJEL NASLEDNJI SKLEP:
   Člen 1
   Sprememba
   V členu 2 Sklepa ECB/2014/40 se doda naslednja točka 9:

                  „9.

                  Iz nakupov po tretjem programu nakupa kritih obveznic se izključijo krite obveznice, ki: (a) imajo strukturo conditional pass-through, pri kateri vnaprej določeni dogodki povzročijo podaljšanje zapadlosti obveznice in prehod na strukturo plačil, ki je odvisna predvsem od denarnih tokov, ki jih ustvarja finančno premoženje v osnovnem kritnem skladu, ter (b) jih izda subjekt, katerega najboljša bonitetna ocena za izdajatelja je nižja od stopnje kreditne kvalitete 3.“

   Člen 2
   Začetek veljavnosti
   Ta sklep začne veljati 1. februarja 2018.

      V Frankfurtu na Majni, 20. novembra 2017

            Za Svet ECB

            Predsednik ECB

         Mario DRAGHI

      (1)  Sklep ECB/2014/40 z dne 15. oktobra 2014 o izvajanju tretjega programa nakupa kritih obveznic (UL L 335, 22.11.2014, str. 22).


title: Sklep Sveta z dne 27. novembra 2017 o sprejetju stališča Sveta o predlogu spremembe proračuna Evropske unije št. 6 za proračunsko leto 2017

text:
               29.11.2017

               SL

               Uradni list Evropske unije

               C 404/1

         SKLEP SVETA
   z dne 27. novembra 2017
   o sprejetju stališča Sveta o predlogu spremembe proračuna Evropske unije št. 6 za proračunsko leto 2017
   (2017/C 404/01)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti njenega člena 314 v povezavi s Pogodbo o ustanovitvi Evropske skupnosti za atomsko energijo in zlasti njenega člena 106a,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) ter zlasti člena 41 Uredbe,
   ob upoštevanju naslednjega:

               —

               proračun Unije za proračunsko leto 2017 je bil dokončno sprejet 1. decembra 2016 (2),

               —

               Komisija je 9. oktobra 2017 predložila predlog spremembe proračuna št. 6 k splošnemu proračunu za proračunsko leto 2017,

               —

               zaradi potreb, povezanih z upravljanjem državne blagajne, je treba predlog spremembe proračuna št. 6 k splošnemu proračunu za leto 2017 nemudoma sprejeti. Zato je upravičeno, da se rok osmih tednov za obveščanje nacionalnih parlamentov iz člena 4 Protokola št. 1 skrajša v skladu s členom 3(3) Poslovnika Sveta –

         SPREJEL NASLEDNJI SKLEP:
   Edini člen
   Svet je stališče o predlogu spremembe proračuna Evropske unije št. 6 za proračunsko leto 2017 sprejel 27. novembra 2017.
   Celotno besedilo je mogoče prebrati na spletišču Sveta http://www.consilium.europa.eu/ ali ga od tam prenesti.

      V Bruslju, 27. novembra 2017

            Za Svet

            Predsednik

         M. MAASIKAS

      (1)  UL L 298, 26.10.2012, str. 1.

      (2)  UL L 51, 28.2.2017, str. 1.


               30.11.2017

               SL

               Uradni list Evropske unije

               C 408/59

         P7_TA(2014)0257
   Zahteva za zaščito poslanske imunitete Maria Borghezia
   Sklep Evropskega parlamenta z dne 2. aprila 2014 o zahtevi za zaščito imunitete in privilegijev Maria Borghezia (2013/2279(IMM))
   (2017/C 408/09)

      Evropski parlament,

               —

               ob upoštevanju zahteve Maria Borghezia z dne 21. novembra 2013, razglašene na plenarnem zasedanju 21. novembra 2013, za zaščito njegove imunitete v zvezi s preiskavo milanskega sodišča (ref. 47917/13) proti njemu,

               —

               po zagovoru Carla Casinija, ki je Maria Borghezia zastopal v skladu s členom 7(5) Poslovnika, in tudi samega Maria Borghezia,

               —

               ob upoštevanju členov 1, 11 in 21 Listine Evropske unije o temeljnih pravicah,

               —

               ob upoštevanju člena 153 Poslovnika,

               —

               ob upoštevanju člena 8 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 (1),

               —

               ob upoštevanju italijanskega kazenskega zakonika,

               —

               ob upoštevanju členov 5(2), 6a in 7 Poslovnika,

               —

               ob upoštevanju poročila Odbora za pravne zadeve (A7-0245/2014),

               A.

               ker je poslanec Evropskega parlamenta Mario Borghezio zahteval, da se zaščiti njegova poslanska imuniteta v zvezi s postopkom pred italijanskim sodiščem;

               B.

               ker se v skladu s členom 8 Protokola o privilegijih in imunitetah Evropske unije zoper člana Evropskega parlamenta ne sme začeti preiskave, ne sme biti priprt niti se zoper njega ne sme začeti sodnega postopka zaradi mnenja ali glasu, ki ga je izrekel pri opravljanju svojih dolžnosti;

               C.

               ker je namen te določbe zagotoviti, da bi poslanci Evropskega parlamenta načeloma imeli svobodo govora, vendar ta svoboda govora ne dovoljuje niti obrekovanja, klevetanja, podpihovanja sovraštva ali žalitve časti drugih niti drugih izjav, ki so v nasprotju s členom 21 Listine Evropske unije o temeljnih pravicah;

               D.

               ker se zahteva Maria Borghezia nanaša na kazenske preiskave, ki jih proti njemu vodi tožilstvo sodišča v Milanu v zvezi z izjavami, ki naj bi jih 8. aprila 2013 podal v radijskem intervjuju;

               E.

               ker je bil Mario Borghezio v času intervjuja poslanec Evropskega parlamenta;

               F.

               ker so te izjave po navedbah tožilstva kaznive v skladu s členoma 81(1) in 595(1) italijanskega kazenskega zakonika, členom 3(1) zakona št. 205/1993 in členom 3(1)(a) zakona št. 654/1975, tj. zaradi večkratne javne žaljive obdolžitve in širjenja diskriminacijskih idej, ki temeljijo na superiornosti ali rasnem sovraštvu;

               G.

               ker se omenjene izjave nanašajo na domnevne značilnosti romske etnične skupine;

               H.

               ker je iz parlamentarnih dejavnosti Maria Borghezia razvidno, da je pokazal zanimanje za romsko problematiko, ker pa iz dejstev tega primera – kar jasno kaže obvestilo tožilstva in zaslišanje pred Odborom za pravne zadeve – izhaja, da izjave, ki jih je podal v intervjuju, niso neposredno in očitno povezane s temi parlamentarnimi dejavnostmi;

               I.

               ker domnevno podane izjave presegajo siceršnji ton političnih razprav in so poleg tega v svoji naravi izrazito neparlamentarne; ker so v nasprotju s členom 21 Listine Evropske unije o temeljnih pravicah in jih zato ni mogoče šteti kot podane v okviru opravljanja nalog poslanca Evropskega parlamenta;

               J.

               ker bi se izjave, kot jih je podal Mario Borghezio, če bi bile podane na parlamentarni seji, v skladu s členom 153 Poslovnika lahko kaznovale; ker se parlamentarna imuniteta zato ne bi smela priznati za take izjave, kadar so podane izven Parlamenta;

               K.

               ker zato ni mogoče šteti, da je Mario Borghezio v tem primeru opravljal dolžnosti poslanca Evropskega parlamenta;

               1.

               se odloči, da ne zaščiti imunitete in privilegijev Maria Borghezia;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnim organom Republike Italije in Mariu Borgheziu.

      (1)  Sodba z dne 12. maja 1964 v zadevi Wagner proti Fohrmann in Krier (101/63, ZOdl., str. 195, sodba z dne 10. julija 1986 v zadevi Wybot proti Faure in drugi (149/85, ZOdl., str. 2391, sodba z dne 15. oktobra 2008 v zadevi Mote proti Parlamentu (T-345/05 , ZOdl., str. II-2849, sodba z dne 21. oktobra 2008 v združenih zadevah Marra proti De Gregorio in Clemente (C-200/07 in C-201/07, ZOdl., str. I-7929, sodba z dne 19. marca 2010 v zadevi Gollnisch proti Parlamentu (T-42/06, ZOdl., str. II-1135; sodba z dne 6. septembra 2011 v zadevi Patriciello (C-163/10, ZOdl., str. I-7565).